แบงก์แข่งดุขึ้นดอกเบี้ยฝาก
กรุงไทยส่งเงินฝาก 9 เดือนให้ดอกขั้นบันไดเกียรตินาคินต่ออายุเงินฝากสงกรานต์
3 เม.ย. 2556

กรุงไทยส่งเงินฝาก 9 เดือนให้ดอกขั้นบันไดเกียรตินาคินต่ออายุเงินฝากสงกรานต์
ธนาคารพาณิชย์แย่งเงินฝากดุเดือด แบงก์ใหญ่แบงก์เล็กแห่ขึ้นดอกเบี้ย 
นายชัยณรงค์ เอื้อสิทธิชัย ผู้ช่วยกรรมการผู้จัดการใหญ่ สายงานธุรกิจรายย่อยและเครือข่าย ธนาคารกรุงไทย เปิดเผยว่า ธนาคารได้ออกเงินฝากประจำ KTB Summer Smiles ระยะเวลาฝาก 9 เดือน ให้ดอกเบี้ยสูงสุด 9% จ่ายดอกเบี้ยทุกเดือนอัตราสูงแบบขั้นบันได้ รับฝากขั้นต่ำครั้งละ 5 หมื่นบาท 
โครงการนี้ในเดือนที่ 1 ธนาคารจ่ายดอกเบี้ยในอัตรา 1.25% ต่อปี เดือนที่ 2 จ่าย 1.75% ต่อปี เดือนที่ 3 จ่าย 2% ต่อปี เดือนที่ 4 จ่าย 2.25% ต่อปี เดือนที่ 5 จ่าย 2.5% ต่อปี เดือนที่ 6 จ่าย 2.75% ต่อปี เดือนที่ 7 จ่าย 3% ต่อปี เดือนที่ 8 จ่าย 3.4% ต่อปี และเดือนที่ 9 จ่าย 9% ต่อปี โดยอัตราดอกเบี้ยเฉลี่ยอยู่ที่ 3.1% ต่อปี ผู้ที่สนใจสามารถเปิดบัญชีได้ที่สาขาธนาคารทั่วประเทศ ระหว่างวันที่ 4 เม.ย.3 พ.ค. 
นอกจากนี้ ธนาคารยังให้ดอกเบี้ยพิเศษสำหรับเงินฝากประจำตามใจ ระยะเวลาฝาก 91120 วัน ในอัตรา 2.6% ต่อปี และเงินฝากประจำ Net Flexible Fixed สำหรับลูกค้า KTB Netbank ในอัตรา 2.9% รับฝากขั้นต่ำครั้งละ 5 หมื่นบาท ไปจนถึงวันที่ 3 พ.ค. 
ด้านธนาคารเกียรตินาคิน แจ้งขยายระยะเวลาแคมเปญ “สงกรานต์ ฝาก...รับสุข” สำหรับผลิตภัณฑ์เงินฝากประจำ 5 เดือน อัตราดอกเบี้ย 3.25% วงเงินฝากขั้นต่ำ 1 แสนบาท แต่ไม่ถึง 50 ล้านบาท ออกไปจนถึงวันที่ 19 เม.ย.นี้
แหล่งข่าวจากสมาคมธนาคารไทย เปิดเผยว่า การขึ้นดอกเบี้ยเงินฝากของธนาคารพาณิชย์เกิดขึ้นเป็นระยะ และจะดึงให้ดอกเบี้ยระยะกลางและระยะยาวเป็นขาขึ้น สำหรับการประชุมคณะกรรมการนโยบายการเงิน (กนง.) วันที่ 3 เม.ย. คาดว่าจะคงดอกเบี้ยนโยบายไว้ที่ 2.75%